經數:一七六二

經名:阿彌陀經要解

頁數:三七一

上	欄

報又不心聲聞緣覺. 非是菩提大願而何. 設

使或心人天或心趨寂. 則非生彼國之願矣.

故此願生彼國之願從深信生. 合此信願的

爲淨土指南. 而下文執持名號乃爲正行. 若

信願堅固. 從使臨終十念一念亦決得生. 若

無信願. 從使將此名號作[&FFFF]#語頭. 持至風吹

不入雨打不濕如銀牆鐵壁一般. 亦萬無2一

得生淨土之理. 修淨業者不可不知也. 所以

者何下. 徵釋應當發願往生之故. 得與如是

諸上善人俱會一處. 指前文所說無數阿羅

漢無數諸菩薩乃至無數一生補處人也. 苟

無大信大願. 何得與此諸上善人會一處哉.

大本阿彌陀經亦以發菩提願爲要. 正與此

同

二勸立行

舍利弗不可以少善根福德因緣得生彼國舍

利弗若有善男子善女人聞說阿彌陀佛執持

名號若一日若二日若三日若四日若五日若

六日若七日一心不亂其人臨命終時阿彌陀

佛與諸聖衆現在其前是人終時心不顚倒卽

得往生阿彌陀佛極樂國土  生淨土者卽得

不退. 又與諸上善人俱會一處. 如此不可思

議橫超法門. 故非善根福德鮮少者所能生

也. 菩提正道名爲善根. 卽是親因種種助道

施戒禪等名爲福德. 卽是助緣. 聲聞獨覺菩

提名少善根. 人天有漏福業名少功德. 皆不

可生淨土. 唯以信願執持名號. 則一一聲中

皆悉具多善根福德. 縱令散心稱名善根福

德亦不可量. 肉一心不亂哉. 故使感應道交

中	欄

文成印壞. 彌陀聖衆不來而來親承接引. 行

人心識不往而往托質寶蓮也. 善男子善女

人者. 不揀在家出家. 不論貴賤老少. 亦復不

拘六趣四生. 但得聞佛名者卽是多劫善根

成熟. 卽五逆十惡亦皆名善男女也. 聞說阿

彌陀佛卽聞慧. 執持名號卽思慧. 一心不亂

卽修慧. 阿彌陀佛是萬德洪名. 以名可德. □

無不盡. 故卽以執持名號而爲正行. 不必更

涉觀想參究等行. 至簡易至直捷也. 聞而信

信而願乃肯執持. 不信不願與不聞等. 雖亦

得爲遠因. 不名聞慧. 執持則念念憶佛名號

故是思慧. 然有事持理持. 事持者信有西方

阿彌陀佛. 而猶未達是心作佛是心是佛. 但

以決志願心生故. 如子憶母無時暫忘名爲事

持. 理持者信彼. 西方阿彌陀佛是我心具是

我心造. 卽以自心所具所造洪名. 而爲繫心

之境令不暫忘名爲理持. 一日乃至七日者. 剋

期辨事也. 利根一日卽得不號. 鈍根七日方

得不亂. 中根或二三四五六日不定. 又利根

卽能七日不亂. 鈍根僅能一日不亂. 中根或

六五四三二一日不定. 持至一心不亂便成修慧

也. 一心亦有二種. 謂不論事持理持. 持至伏

除煩惱乃至見思先盡. 皆名爲事一心. 又不

論事持理持. 持至心開見本性佛. 皆名爲理

一心. 事一心則. 不爲見思所亂. 理一心則不

爲二邊所亂. 不爲見思所亂故感變化身佛

及諸聖衆現在其前. 心不復起娑婆界中三

有顚倒. 卽得往生同居方便二種極樂世界.

不爲二邊所亂故感受用身佛及諸聖衆現在

下	欄

其前. 心不復起生死涅槃二見顚倒. 卽得往

生實報寂光二種極樂世界. 當知執持名號

雖復簡易直捷. 仍復至頓至圓. 以一念相應

卽一念佛念念相應卽念念佛. 不勞觀想不

必參究. 當下圓明無餘無缺. 上上根人終不

能跋其□. 下下根人亦可臻其□. 可謂橫該

八敎□徹五時. 所以徹底悲心無問自說. 且

深歎其難信也. 問臨終佛現寧保非魔. 答修

心之人不作佛觀而佛忽現. 非本所期故名

魔事. 念佛見佛已是相應. 肉有臨終非致魔

時. 何須疑慮. 問七日不亂約平時耶約臨終

耶. 答約平時也. 問若約平時則假如有人. 七

日不亂之後更復起惑造業亦得生耶. 答若

果得一心不亂之人決無更復起惑造業之事.

問大本十念寶王一念約平時耶約臨終耶. 答

十念通於二時. 若晨朝十念則屬平時. 若十

念得生則與觀經十聲稱名是同但約臨命終

時. 一念則但約臨終時. 問旣十念一念□皆

得生. 何故此經要須七日. 答若無平時七日

工夫. 安有臨終十念一念. 縱令觀經所明下

品下生五逆十惡之人現世不曾修行. □是

夙因成熟. 故感臨終得遇善友聞便信願. 如

此等事萬中無一. 豈可不預辨資糧乃僥倖

於萬一哉. 問西方去此十萬億土何得卽生.

答十萬億土□不出我現前一念心性之外.

以心性本無外故. 又仗佛力接引. 何難卽生.

問旣判信願屬慧行持名屬行行. 則執持名

號應是助行. 何名正行. 何得一一聲中皆悉

具多善根福德. 答依一心說信願行. 非有先

經數:一七六二

經名:阿彌陀經要解

頁數:三七二

上	欄

後亦非定三. 蓋無願無行不名眞信. 無行無

信不名眞願. 無信無願不名眞行. 今全由信

願而持名號. 故一一聲中信願行三皆悉圓

具. 所以名多善根福德因緣. 觀經所謂稱佛

名故於念念中除八十億劫生死之罪. 此之

謂也. 若使善根福德不多. 安能除罪如此之

大. 問臨終念力猛切故能除多劫罪. 平日至

心稱名亦除罪否. 答譬如日出群闇自消. 稱

佛洪名萬罪自滅. 問散心稱名亦能除罪幷

往生否. 答亦必除罪不定往生. 必除罪者名

號功德眞實不可思議故. 不定往生悠悠散

善難敵無始積罪故. 良由吾人無始劫來所造

生死重罪. 假使重罪有體相者. 盡虛空界不

能容受. 故雖從生至死百年之中一一晝夜

彌陀十萬一一聲中盡滅八十億劫生死重罪.

然所滅罪猶如爪土. 所未滅罪如大地土. 惟

能念至一心不亂. 則如健人突圍而出非復

三軍所能暇耳. 問旣不定生稱名何益. 答一

稱佛名便爲成佛種子. 猶如金剛終不可壞.

故佛世有一老人欲心出家. 五百聖衆以道

眼觀. 皆謂從無善根不肯剃度. 後至佛所佛

卽度之. 弟子問佛因緣. 佛言此人於無量劫

前. 人山採薪爲虎所逼. 上樹避之. 虎復繞樹

□哮. 以怖急故失聲稱南無佛. 今此善根成

熟値我得道. 非諸二乘道眼所能知也. 由此

觀之. 法華方便品中所明若於過去佛所散

亂稱名皆已成佛. 豈不信哉. 伏願若緇若素

若智若愚. 於此簡易直捷無上圓頓法門. 勿

親爲難而輒生退□. 勿親爲易而漫不策勸.

中	欄

勿親爲淺而妄致□輕. 勿親爲深而弗敢承

任. 蓋所持之名號眞實不可思議. 能持之心

性亦眞實不可思議. 持一聲聞一聲不可思

議. 持十聲百聲乃至無量無數等聲. 則聲聲

皆悉不可思議故也

二總結勸

舍利弗我見是利故說此言若有衆生聞是說

者應當發願生彼國土佛眼所見究盡明了.

以信願而執持名號. 的確是多善根福德. 以

此善根福德因緣. 的確能感佛及聖衆來迎.

的確能生四種極樂世界. 是爲不可思議功

德之利. 故殷勤再勸發願往生. 以願能導行

故也. 二正宗分竟

三流通分信願行三. 一經之要旨備矣. 此無

上法門甚深難信. 故旣無問自說以爲發起.

復引六方諸佛廣長舌相同爲證明. 以廣流

通. 若非流通之力. 何能使妙法筌蹄不壅於

來世. 圓頓心要永傳於未聞也哉. 文分爲五.

初引六方諸佛稱讚勸信流通. 二重徵名解

釋勸信流通. 三約已今當生勸願流通. 四引

諸佛稱讚難事敦信流通. 五大衆歡喜信受

流通

初中六. 初東方(至)六上方. 唐譯十方當知文

有詳略義無增減也. 今初

舍利弗如我今者讚歎阿彌陀佛不可思議功

德之利東方亦有阿褒□佛須彌相佛大須彌

佛須彌光佛妙音佛如是等□河沙數諸佛各

於其國出廣長舌相遍覆三千大千世界說誠

實言汝等衆生當信是稱讚不可思議功德一

下	欄

切諸佛所護念經  承上正宗分中廣讚阿彌

陀佛依正莊嚴勸人信願持名徑登不退. 此

於出世大功德利之中. 尤爲不可思議. 故不

惟我釋迦如來讚歎. 擧凡六方諸佛無不異

口同音讚歎也. 言不可思議者略有五意. 一

橫超三界不俟斷惑故. 二卽於西方橫具四

土非由漸證故. 三但持名號不假禮觀諸方

便故. 四一七爲斯不藉多劫多生多年月故.

五持一佛名卽爲諸佛護念不異持一切佛名

故. 阿褒□此云無動. 餘皆可知. 佛有無量德.

應有無量名. 隨機立名. 或取因或取果或性

或相或行願等. 雖偏擧一隅. 仍各具四悉. 隨

一一名顯所詮德. 劫壽說之亦不可盡. 但可

意解而已. 東方虛空不可盡故世界亦不可

盡. 世界不可盡故現住世間諸佛亦不可盡.

略擧五名以等□河沙數諸佛. 如此諸佛各

出廣長舌相說誠實言勸信此經. 而衆生猶

不生信. 頑冥極矣. 言廣長舌相者. 尋常之人

三世不妄語則舌能至鼻. 藏頭果佛三大阿

僧祇劫久不妄語. 故舌薄而廣長出可覆面.

今證大乘淨土妙門. 所以遍覆三千大千世

界. 用表言必誠實決非虛謬也. 此經正名稱

讚不可思議功德一切諸佛所護念經. 羅什

法師順此方好略之機故. 但譯云佛說阿彌

陀經. 玄□法師取捨兩楹. 故又譯云稱讚淨

土佛攝受經. 當知亦是文有詳略義無增減

二南方

舍利弗南方世界有日月燈佛名聞光佛大焰

肩佛須彌燈佛無量精進佛如是等□河沙數

經數:一七六二

經名:阿彌陀經要解

頁數:三七三

上	欄

諸佛各於其國出廣長舌相遍覆三千大千世

界說誠實言汝等衆生當信是稱讚不可思議

功德一切諸佛所護念經

三西方

舍利弗西方世界有無量壽佛無量相佛無量

幢佛大光佛大明佛寶相佛淨光佛如是等□

河沙數諸佛各於其國出廣長舌相遍覆三千

大千世界說誠實言汝等衆生當信是稱讚不

可思議功德一切諸佛所護念經  問無量壽

佛卽是極樂世界阿彌陀佛否. 答卽是亦可.

不是亦可. 卽是亦可者. 佛無我相. 爲度衆生

不妨自讚如釋迦亦自讚故. 不是亦可者. 十

方同名諸佛無量. 非止一佛名爲無量壽故

四北方

舍利弗北方世界有焰肩佛最勝音佛難沮佛

日生佛網明佛如是等□河沙數諸佛各於其

國出廣長舌相遍覆三千大千世界說誠實言

汝等衆生當信是稱讚不可思議功德一切諸

佛所護念經

五下方

舍利弗下方世界有師子佛名聞佛名光佛達

磨佛法幢佛持法佛如是等□河沙數諸佛各

於其國出廣長舌相遍覆三千三千世界說誠

實言汝等衆生當信是稱讚不可思議功德一

切諸佛所護念經  下方者. 此界水輪金輪

風輪之下復有下界非非想天等. 乃至重重

無盡不可說不可說也. 達磨此云法. 餘可知

六上方

舍利弗上方世界有梵音佛宿王佛香上佛香

中	欄

光佛大焰肩佛雜色寶華嚴身佛娑羅樹王佛

寶華德佛見一切義佛如須彌山佛如是等□

河沙數諸佛各於其國出廣長舌相遍覆三千

大千世界說誠實言汝等衆生當信是稱讚不

可思議功德一切諸佛所護念經上方者. 此

界非非想天之上復有上界風輪1銀輪及三

界等. 重重無盡不可說不可說也. 問旣六方

各有諸佛. 亦必各有淨土. 何故偏讚西方. 答

令初機易標心故. 又彌陀本願勝故. 又與此

土衆生偏有緣故. 又念彌陀一佛卽爲念無

量佛. 生西方一淨土卽爲遍生無量淨土故.

若淺位人知西方勝於餘方. 何可決志專心.

若深位人知西方卽攝十方卽具四土. 亦不

必捨西方而別華藏. 蓋若謂西方是權華

藏是實西方則小華藏則大者. 全墮衆生遍

計執情. 以不達權實一體大小無性故也. 初

引六方諸佛稱讚勸信流通竟

二重牒名解釋勸信流通

舍利弗於汝意云何何故名爲一切諸佛所護

念經耶舍利弗若有善男子善女人聞是經受

持者及聞諸佛名者是諸善男子善女人皆爲

一切諸佛之所護念皆得不退轉於阿□多羅

三□三菩提是故舍利弗汝等皆當信受我語

及諸佛所說  阿□多羅此云無上. 三□三

菩提此云正等正覺. 卽大乘果覺也. 此大乘

經獨詮簡易直捷圓頓心要. 又諸佛名字□

詮無上圓滿究竟萬德. 故聞經受持及聞諸

佛名者皆爲諸佛所護念皆得不退大菩提

也. 問聞經受持護念不退可矣. 但聞佛名豈

下	欄

亦得護念不退耶. 答此義有局有通. 所言局

者. 如占察經云. 若雜亂垢心雖復稱誦我之

名字. 而不名爲聞. 以不能生決定信解. 但獲

世間善報. 不得廣大深妙利益. 若到一行三

昧則成廣大微妙行心. 名得相似無生法忍.

乃爲得聞十方佛名. 此亦應爾. 故須聞是經

已受持此經所示執持名號之法. 持至一心

不亂方得聞諸佛名. 方爲一切諸佛所護念

也. 所言通者諸佛慈悲不可思議. 名號功德

亦不思議. 故一聞佛名不論有心無心若信

若謗皆成緣種. 譬如入□檀林若拜若打皆

染香氣. 肉佛度衆生不簡怨親□無疲倦. 苟

聞佛名佛必護念又何疑焉. 然據金剛般若

三論皆云根熟菩薩方爲佛所護念. 准位須

在別地圓住. 蓋是惟約自力故必入同生性

乃可護念. 今仗他力故相似位卽蒙護念. 卽

能圓得三種不退. 下至一聞佛名. 亦於同體

法性有資發力. 亦得遠因終不退也. 聞名功

德如此之大. 釋迦及六方佛同所宣說可不

信乎

三約已今當生勸願流通

舍利弗若有人已發願今發願當發願欲生阿

彌陀佛國者是諸人等皆得不退轉於阿□多

羅三□三[&FFFF]#提於彼國土若已生若今生若當

生是故舍利弗諸善男子善女人若有信者應

當發願生彼國土  已發願者卽已生. 今發

願者卽今生. 當發願者卽當生. 正顯依信所

發之願願無虛發必剋果也. 非信則不能發

願雖信而不發願亦不能生. 故殷勤再勸發

經數:一七六二

經名:阿彌陀經要解

頁數:三七四

上	欄

願. 願者信之券而行之樞尤爲要務. 擧願則

信行在其中矣. 問今發願者但可當生. 何得

云若今生. 答此亦二義. 一通約一期名今. 則

現生發願持名臨決定得生淨土是今發願

卽今生也. 二局約刹那名今. 則一念相應一

念生. 念念相應念念生. 妙因妙果不離一心.

如秤兩頭低[&FFFF]#時等. 何俟娑婆報盡方育寶

池. 只今信願持名使非娑婆界內人矣. 極圓

極頓難議難思. 惟有大智方能諦信

四引諸佛稱讚難事敦信流通又二. 初引諸

佛同讚. 二自結歎難信. 今初

舍利弗如我今者稱讚諸佛不可思議功德彼

諸佛等亦稱讚我不可思議功德而作是言釋

迦牟尼佛能爲甚難希有之事能於娑婆國土

五濁惡世劫濁見濁煩惱濁衆生濁命濁中得

阿□多羅三□三菩提爲諸衆生說是一切世

間難信之法  諸佛功德智慧雖皆平等. 而

施化則有難易. 於淨土成菩提易. 於濁世成

菩提難. 爲淨土衆生說法易. 爲濁世衆生說

法難. 爲濁世衆生說漸法猶易. 說頓法尤難.

爲濁世衆生說餘頓法猶易. 說此淨土橫超

頓法尤難. 爲濁世衆生說淨土橫超頓修頓

證妙觀已自不易. 說此無藉□勞修證. 但持

名號徑登不退. 奇特勝妙超出思議第一方

便. 更爲難中之難. 以是一切九法界世間所

難信故. 所以名爲甚難希有之事. 而十方一

切諸佛無一不稱揚讚歎推我釋迦偏爲勇猛

也. 劫濁者濁法聚會之時. 見濁者五利使邪

見增盛. 所謂身見邊見見取戒取及諸邪見.

中	欄

昏昧汨沒故名爲濁. 煩惱濁者五鈍使煩惑

增盛. 所謂貪瞋癡慢疑. 煩動惱亂故名爲濁.

衆生濁者見煩惱所感粗弊五陰和合假名衆

生. 色心□皆陋劣故名濁. 命濁者因果□劣

壽命短促. 乃至不滿百歲故名濁

二自結歎難信

舍利弗當知我於五濁惡世行此難事得阿□

多羅三□三菩提爲一切世間說此難信之法

是爲甚難信願持名萬修萬去. 永離五濁

圓淨四土. 如此妙法眞實難信. 故不惟諸佛

稱讚卽自亦歎其甚難. 設非大悲弘誓塵劫

熏心. 何能行此難事也哉. 此而不信辜負慈

尊甚矣. 四敦信流通竟

五大衆歡喜信受流通

佛說此經已舍利弗及諸比丘一切世間天人

阿修羅等聞佛所說歡喜信受作禮而去  法

門不可思議難信難知. 故無一人能發問者.

佛智鑒機知機已熟. 故無問自說令得四益.

旣得聞已如時雨化故歡喜信受也. 身心怡

悅名爲歡喜. 女無疑惑名之爲信. 領持不忘

名之爲受. 感大恩德投身歸命名爲作禮. 依

敎修一往不退名爲而去

佛說阿彌陀經要解

跋語

經云. 末法之中億億人修行. 罕有一得道者.

惟依念佛得度. 鳴呼今正是其時矣. 捨此不

可思議法門. 其何能淑旭於初出家時. 亦以

宗乘自負□親敎典. 妄謂持名法門不過曲

爲中下. 後因大病發意西歸. 嗣復硏心妙宗

下	欄

圓中二□及雲棲疏□等書. 始知念佛三昧

實稱無上寶王. 方肯死心執持名號. 萬牛莫

能挽也. 適吾友去病大士久事淨業. 欲令此

經大旨辭不繁而卽九著. 命余述此要解. 余

正欲普與法界有情同生極樂. 理不可□. 擧

筆於于亥年九月二十有七. 脫○於十月初

五. 凡九日而告成. 所願一句一字咸作資糧.

一見一聞同階不退. 或信或疑皆植道種. 或

讚或謗等歸解脫. 仰惟諸佛菩薩攝受證明.

同學友人隨喜加被. 西有道人□益智旭閣

筆故跋. 時年四十有九

刻彌陀要解後序

經云. 三界唯心萬法唯識. 古人云. 念自性彌

陀生唯心淨土. 合而觀之. 則是心作佛是心

是佛心外無佛佛外無心之義明矣. 後人不

達. 捨西方極樂而別言唯心淨土. 捨萬德慈

尊而別言自性彌陀. 不幾心外有佛佛外有

心耶. 吾□益師深悟心性無外之體. 故若宗

若敎若性若相一以貫之. 旣著梵網合註佛

頂玄文唯識心要大乘止觀釋要等書. 闡明

權實妙理. 復爲正知拈此彌陀要解. 一展讀

時便覺信願持名人可自操其券. 誠所謂直

捷痛快言簡意周者也. 蓋末世弘法大士各

有專門. 鮮克兼通性相. 惟□師先從心源薦

徹. 所以性相宗敎無不游刃而解. 了知心佛

衆生三無差別百界千如心具心造擧凡淨土

依正無非自心所變相分. 故於四土橫□之

致如指諸掌. 然此特法海一滴耳. 若欲盡□

師涯底. 當遍覽合註玄文心要等大部著述.

經數:一七六二

經名:阿彌陀經要解

頁數:三七五

上	欄

又進心於未擧筆前. 庶不認指而迷月矣. 古

吳淨業弟子正知識

弟子比純社願以此刊施功德上薦先考恰所

府君諱自□先□孺人潘氏先室孺人陳氏亡

妾彭氏亡女祺官同生淨土永不退轉幷祈保

孫男孚尹念溫曾孫式棠肇嘉端賜等歸依三

寶世修福慧伏惟我慈悲護念

經數:一七六三

經名:大般涅槃經集解卷第一

頁數:三七七

上	欄

1大般涅槃經集解卷第一(序經題)

皇帝爲靈味寺釋寶亮法師製義疏序

道生法師  僧亮法師  法瑤法師

曇濟法師  僧宗法師  寶亮法師

智秀法師  法智法師  法安法師

曇准法師

此十法師經題序. 今具載略標. 序中要義. 八

科如左

釋名第一	辨體第二

□本有第三	談絶名第四

釋大字第五	解經字第六

□敎意第七	判科段第八

大般涅槃經義疏序(明駿案謹寫  皇帝爲靈味釋寶亮法師製)

非言無以寄言. 言卽無言之累. 累言則可以

息言. 言息則諸見競起. 所以如來乘本願以

託生. 現慈力以應化. 離文字以設敎. 忘心相

以通道. 欲使○玉異價涇渭分流. 暇六師而

正四倒. 反八邪而歸一味. 析世智之角. 杜異

人之口. 導心珠之心. 開觀□之日. 救燒灼於

火宅. 拯比溺於浪海. 故法雨降而□種受榮.

慧日升而長夜蒙曉. 發迦葉之□憤. 吐眞實

之誠言. 雖復二施等於前. 五大陳於後. □四

問. 參差異辨. 方便勸引. 各隨意答. 擧要論

經. 不出兩途. 佛性開其2有本之源. 涅槃明

其歸極之宗. 非因非果. 不起不作. 義高萬善.

事絶百非. 空空不能測其眞際. 玄玄不能窮

中	欄

其妙門. 自非德均平等. 心合無生. 金牆玉室.

豈易入哉. 有靑州沙門釋寶亮者. 氣調爽拔.

神用俊擧. 少負苦節. 長安法忍. 耆年愈篤. 倪

齒不衰流通先覺. □□如也. 後3生晩進. 莫

不依仰. 以天監八年五月八日. ○亮撰大涅

槃義疏. 以九月卄日訖. 光表微言. 讚揚正道.

連環卽解. 疑網云除. 條流明悉. 可得犯言. 朕

縱名暇日. 將欲覽焉. 聊書數行. 以爲記[&FFFF]#

4云

案. 道生曰. 夫眞理自然. 悟亦冥符. 眞則無

差. 悟豈容易. 不易之體. 爲湛然常照. 但從迷

乖之. 事未在我耳. 苟能涉心. 便反迷歸極. 歸

極得本. 而似始起. 始則必終. 常以之昧. 若尋

其趣. 乃是我始會之. 非照今有. 有不在今. 則

是莫先爲大. 旣云大矣. 所以爲常. 常必滅累.

復因般泥洹也. 般泥洹者. 正名云滅. 取其義

訓. 自復多方. 今此經明常. 使伏其迷. 其迷永

伏. 然後得悟. 悟則衆迷斯滅. 以之歸名其唯

常說乎. 又菩薩住斯經者. 則已伏滅諸累. 雖

未造極. 便能示般泥洹. 衆示無妙泥洹. 復以

無不示爲大也. 更用玆稱經. 蓋是重美盡善

矣

案. 僧亮曰. 此是如來神道之極號. 常樂八味

之都名. 涅槃是異俗之音. 音有楚夏. 前後互

出. 乃有三名. 謂泥洹. 涅槃. 泥曰. 言涅槃者.

中正天竺之音也. 名含衆義. 此方無一名譯

之. 存其胡本焉. 般涅言不. 亦名爲無. 槃者名

生. 名滅. 名因. 名相也. 生是八苦之本. 佛旣

無之. 不生也. 壽與太虛等量. 不滅也. 不從作

下	欄

因得. 故無因也. 體無十相. 無相也. 無學地

法. 皆是其體. 略說三相. 以標神道. 一般若.

二法身. 三解脫談般若. 則三達之功顯. 論法

身. 則應化之理同. 言解脫. 則衆德所以備也.

語此三法. 足明神道之極矣. 大者明其常故.

亦以大我大樂大淨故. 後有釋也. 如來始自

道場. 終於雙樹. 凡三說涅槃. 二是方便. 一眞

實也. 初開三究竟. 是一方便. 但說解脫. 是涅

槃. 而身智是有爲也. 二方便中. 說法華破三

究竟. 而身智故. 是有爲耳. 今雙樹之說. 之智

卽涅槃. 謂究竟無餘之說也. 經者. 胡音脩多

羅. 脩多羅名含五義也

案法瑤. 夫涅槃者. 蓋窮原之宗會. 數盡之大

歸. 其爲體也. 妙絶於有無之域. 玄越於名數

之分. 言之不能盡稱之不能訖. 然非稱無以

擬極. 故寄稱以擬之非言無以顯實. 故因言

以顯之. 其爲目也. 總莫之大. 故稱苞衆理. 名

冠衆義. 故曰一名之中. 有無量名也. 是則宗

音. 無以譯其稱. 晉言無以代其號. 故欲以此

音而當者. 失其旨. 此名而對者. 乖其致. 是爲

有稱之極言. 猶不能究. 沿無稱之極乎. 是以

涅槃至號其義贍博. 折而辨之. 則彌論無窮.

豈唯般若等三. 以極其致. 但略而擧其要者.

是以徑此三名. 入於涅槃. 伊字之譬. 不亦宜

手. 然則此三. 名殊而實同. 非體異者也. 如其

體別. 則涅槃同於因成假名法也. 虛而非實.

豈得稱曰常樂者哉

案. 曇濟. 夫大涅槃者蓋是大聖神道之極號.

八味之都名. 此是垂終之道敎. 放言異唱. 故

經數:一七六三

經名:大般涅槃經集解卷第一

頁數:三七八

上	欄

暇名不同. 成天竺之音. 義有苞含. 此方無一

言以當之. 故推義不一. 亦言無生. 復云無滅.

亦言無爲. 亦言無相. 所以言無生者. 永絶於

四生. 所以言無滅者. 量齊太虛. 故稱無滅. 所

以言無爲者. 不爲生滅之所爲. 故言無爲所

以言無相者. 體絶十相. 故言無相也. 涅槃者.

1敢無學地諸功德. 盡爲涅槃體也. 略擧三

事. 以稱遂焉. 三事者. 般若法身解脫. 語般

若. 明智周萬境. 辨法身. 明備應萬形. 稱解

脫. 明衆累不生. 智周萬境. 故三達之功顯. 備

應萬形. 故能殊方□應. 衆累不生. 明神道苞

含. 所以成也. 所言大者. 有大我故. 下有文

言. 譬如有一□方. 攝一切方. 此經亦爾. 多有

苞含. 所以爾者. 從於鹿野. 終於雙樹. 凡三說

涅槃. 一明知鹿野說. 三乘各有別涅槃. 二明

三乘同一涅槃. 三明眞敎. 破二方便. 說身智

卽涅槃. 以是故. 多有所含. 故稱爲大. 經者.

胡言脩多羅. 含有五義. 一能生. 二微發. 三湧

泉. 四繩墨. 五華□. 或以文爲經. 或以理爲

經. 或四十卷文字. 盡爲經體. 所以言能生者.

此文行者尋心. 能生善根也. 所以言微發者.

善根漸增. 如初以三歸. 次以五戒. 如是乃至

得道. 故有微發之義也. 所以言湧泉者. 譬文

表理. 不可窮盡. 故如泉也. 所以言繩墨者. 繩

本辨木曲直. 明此經辨耶正之理. 依文可知.

故知繩墨也. 所以言結□者. 華散在地. 不爲

人用. 以□貫穿. 以成人首飾. 若不以□貫. 不

爲人用. 明若不以文辨理. 於人無用. 以文辨

理. 於人有用. 故如□也. 雖有此義. 今言經

中	欄

五義之中一也. 得結□義也

案. 僧宗曰. 此累盡之都名. 萬善之極稱也. 大

者一謂敎大. 二謂理大. 何者. 始於鹿園. 訖

至法華. 辨因果未滿. 明境行不周. 所以爲小.

此敎圓備. 所以稱大也. 昔三乘涅槃. 非實究

竟. 是道理中小. 今明法身般若. 在乎衆累之

外. 是道理中大. 所以言大也. 涅槃者. 天竺正

音. 此言解脫. 謂脫於萬累者也. 累患旣息體

備衆德. 今略擧有三. 可以貫衆. 一法身. 二般

若. 三解脫也. 妙有淸淨. 體無非法. 故言法

也. 妙體介然. 異於太虛. 故曰身也. 澄神虛

照. 鑒無不周. 故曰般若. 道高萬惑之表. 體無

垢累. 故稱解脫也. 此三德者. 體一而義異. 一

體之上. 義目有三. 而今所以唯錄取解脫. 以

標經者. 有三義. 一明理在萬惑之外. 二者斥

昔解脫 何者. 以昔日小乘. 患身智起動. 心滅

此患. 情憑解脫. 以身智俱盡. 是孤解脫. 故知

小也. 今日所明. 體備衆德. 帶法身般若. 以常

存故. 以稱大也. 經者. 謂三世諸佛. 從凡至

聖. 莫不經由於此也

案. 寶亮. 夫至靈幽寂. 體踰有無. 凝照虛湛.

妙過數表. 其旨絶於生死. 超有爲於言境. 故

大覺垂悲. 以被苦爲本. 但群品根異. 則敎成

五別. 猶物迷障重. 未能安深. 所以先開方便

之說. 資今圓常之旨也. 衆生旣蒙昔敎以習

心. 便稍涉虛以入道. 體常無常. 二輪雙徹. 鑒

生死爲不有之有. 涅槃爲不無之無. 旣安眞

而悟理. 識苦空而斷迷. 自非修行入道發理

緣之知. 則煩惑不遣. 生死難除. 故今敎之興.

下	欄

開神明之妙體也. 辨生死. 以二苦爲本. 明涅

槃. 以常樂爲源. 妙質□而不動. 用常改而不

毁. 無名無相. 百非不辨. 今涅槃之音. 就用而

得稱. 是出世法之總名. 貫衆德之通號. 代生

死之要目. 美無餘之極說. 障累旣盡. 萬行歸

眞. 無德不滿. 衆用皆足. 轉因字果. 名大涅

槃. 故下文言. 若一德不2脩. 則不得稱大涅

槃也. 然斯之語. 乃是方土之音. 聖旣出於彼

國. 此亦無名以正□. 但文中訓肉指義釋而

已也. 然其德淵曠. 難可備擧. 今略陳其樞要.

理可有三. 故哀歎品明. 謂正法寶城. 及□密

藏也. 二標別德. 三寄功用. 其義云何. 夫涅槃

無體. 爲衆德所成. 故取肉寶城. 喩於斯旨. 非

二乘所守. 瓦礫而非寶也. 旣體備萬工. 亦何

寶不滿. 但昔敎未明. 今說始彰. 隱實顯權. 非

□密如何. 二擧別德者. 功德品云. 謂大常

大我大樂淨等. 此是成涅槃之勝因. 故據別

而標美也. 體無生滅. 故稱曰常. 八用自在. 謂

之爲我. 寂然無苦. 目之爲樂. 塵穢永盡. 名之

爲淨. 體相無邊. 便名爲大. 此乃是讚嘆之辭.

哀美之稱也. 三歎其工用者. 故師子吼品稱

謂. 歸依洲渚也. 能使物[&FFFF]#苦而永安. 離河而

登洲. 越四流之淵海到無爲之彼岸也. 若尋

其名用理數忘言. 故聖化?被談德萬端. 是

以就開宗之始. 借喩於伊字云. 三點不縱不

橫. 異昔有餘無釋之說. 明具法身般若解脫

也. 然此三乃化道邊要. 復貫通於諸德. 亦表

異因中之色心. 顯佛果之勝用. 無感不應. 稱

曰法身. 囑境皆明. 謂之般若. 卽體無累. 便名

經數:一七六三

經名:大般涅槃經集解卷第一

頁數:三七九

上	欄

解脫. 明一一之德. 皆非涅槃. 要總爲其體. 故

下名字功德品中. 借八味甛蘇爲嘆也. 談眞

俗. 兩體本同. 用不相乖. 而闇去俗盡. 僞謝眞

彰. 朗然洞照故稱爲佛. 此經旣於出世法之

中. 開出世之敎. 引外凡之近資. 接下愚之要

道. 斯理圓而益人. 體無爲而進德 . 但文博而

旨幽. 乃寄述於後釋也. 經者以經由爲義. 凡

學者若不由此理敎. 則無容得解. 故以經之

一字. 貫斯一部之文理也

案. 智秀曰. 斯蓋圓極至德之總名也. 若備稱

舊本. 應云摩訶般涅槃那. 夫道絶百非. 而理

歸一致. 歸一致故. 則有識斯成. 絶百非故. 則

無言可極. 然旣因跡見名. 亦尋名知本. 但名

跡之興. 乃肇自天竺. 在我大梁. 亦理應有稱.

而弘道之近. 旣發彰西域. 未測此方. 何以譯

□. 是以先賢後哲. 皆脩舊本. 述而無作. 故題

之經首. 體德名也. 夫名以名體. 體故有德. 體

者圓極妙有之本也. 德者婆若解脫之流也.

談德乃衆. 論體唯一. 名雖有殊. 實則無異. 何

者. 卽圓極之體有可軌之義. 名爲法身. 有靜

照之功號爲般若. 有無累之德. 稱之解脫. 是

則解脫之體能照. 亦能照之體解脫. 更無別

體. 而有衆德也. 故以涅槃. 總名冠目. 圓體名

總. 體圓故. 備含衆義矣. 下經文名字功德品.

以衆義釋於名云. 八味具足. 名大涅槃. 八味

者. 一常. 二□. 三安. 四淸□. 五不老. 六不死.

七無垢. 八快樂也尋此經致敎之意. 如來化

始鹿園. 旨窮鷲岳. 唯明道極陸盡. 善必菩提.

未辨含情抱氣悉成無等. 但說壽量長遠. 復

中	欄

倍上數. 未明正覺虛凝. 湛焉不滅. 今此經者.

以至極妙有爲指南. 常住佛性爲宗致. 明闡

提. 則正因無改. 辨法身. 則圓果○然. 所謂無

餘之至敎. 究竟之極說也. 經者經由義也. 天

竺以詮理文. 總曰脩多羅. 脩多羅者. 備含衆

義. 何者. 如出生微發涌泉繩墨之流也. 至於

經由之義. 亦其一耳. 但梁之墳籍. 皆以經爲

目. 是以通方之士. 簡繁從略. 擧要而稱焉. 進

不乖含總之一義. 退且循俗而得簡也

案. 法智曰. 夫言象生. 自數內形名. 起於累

中. 至人神道. 旣無象無言. 豈復有其形名者

哉. 圓道不可以遍稱. 故以該德總名. 强謂之

涅槃. 此天竺之音也. 具存胡名. 應言般涅槃

那. 外國此名有多義. 玆土無音以反之. 故存

胡而名焉. 旣寄名爲其名. 寄有言乎而以言.

言理者. 亦是寄言也. 若可寄言. 請試言之. 源

涅槃爲理. 超注數之表. 絶冥朕之外. 語其幽

徹. 斯在於本有者也. 所言本有. 乃是玄指未

來隔世爲有耳. 不言現在同世有也. 若以未

來爲有. 則稟識之類. 源本未造因時. 已自有

之. 故言本有也. 若未造因時. 本自有之. 則不

待業緣爲其始. 故非始造矣. 旣非始造. 故說

此未來. 不同三世. 要待造業. 方得爲有也. 雖

本自有之. 然未來未起. 已來用故. 故須了因

然方應欲顯其果體圓滿具足. 故爲之置名.

是則萬德之義. 無非涅槃義也. 故始開伊字

便寄三德. 以明涅槃. 表異昔說也. 何者. 昔敎

以身智是有爲. 未脫果縛. 須滅身智. 始是無

爲說此滅法. 爲無爲解脫也. 若此滅法. 可得

下	欄

說爲解脫滅度無爲樂淨諸義. 故對生死卽

說之. 爲無餘涅槃也. 是爲昔說涅槃. 亦有多

義. 但不得說身智耳. 所以三事俱無也. 今旣

無餘極敎. 有異於昔. 必須存三德. 卽身智而

爲解脫矣. 存三德者. 顯三德一體. 爲涅槃法.

法皆有德. 爲涅槃義也. 三德體爲涅槃法者.

經言法名自體故. 以體爲法也. 三德爲涅槃

義者. 以三德在法. 則法有三義. 故三德義. 皆

爲涅槃義也. 言法身爲涅槃義者. 法以法則

爲用. 身是體之異名. 良以. 其體可法. 故名爲

法身. 今常住涅槃. 旣有體可法. 故以法身義.

爲涅槃義也. 般若義爲涅槃義者. 般若以鑒

解爲功. 常住涅槃. 旣言有體. 則無知而無不

知. 卽是般若. 故以般若義. 爲涅槃義也. 解脫

義爲涅槃義者. 解脫以脫縛爲義. 常住涅槃.

其體雖在. 然因縛果縛. 二俱解脫. 故以解脫

義. 爲涅槃義也. 昔說涅槃. 旣言身智二俱盡

滅. 所以二俱明之. 其餘諸義. 二敎通有. 事同

解脫. 略而不辨也. 唯我義功在覺者. 涅槃是

法寶. 人法旣殊. 無俟有釋也. 若凡是萬德義.

皆爲涅槃義. 則法是圓法. 名亦圓名. 名法兩

圓. 始盡至人神通道之極致. 故名涅槃也. 復以

大大之者. 顯其名理俱極也. 昔二事盡滅. 未

是所以大. 今明涅槃. 其體圓滿. 理旣應名. 名

不失理. 名理俱極. 始是以大也. 經者. 唯金

口所吐言理. 乃得稱經. 弟子製作. 非佛印可.

不得稱也. 何者. 經之字訓. 略有二義. 一訓言

常. 其二言由. 常者. 夫至人智極而後言. 言必

稱理矣. 衆聖莫能改言. 故言常也. 出凡入聖.

經數:一七六三

經名:大般涅槃經集解卷第一

頁數:三八○

上	欄

靡不由之. 佛之所說. 旣窮玆二. 故得稱爲經

也. 弟子所說. 理有所未鑒. 言有所未眞. 旣於

常由二義. 有所未極. 故不得稱爲經. 是以維

摩勝□. 雖有所說. 要須佛印可. 方得稱經

案. 法安曰. 涅槃之爲名言乎. 至極果也. 此極

果者. 微過形聲. 妙絶筌寄. 有累斯遣. 是德必

備. 故能超踰生滅. 凝然常存. 何以言之. 夫照

法未窮. 新知移其神. 惑累爲因. 故其起必謝.

今此極果. 體無塵□. 爲明因所生. ○爾而常.

不其宜乎. 將以汲物. 乃寄言三德. 以其唯法

爲體. 號曰法身. 惑累斯亡. 稱爲解脫. 所照靡

遺. 謂之般若. 法身一名. 標其妙體. 智斷兩

稱. 擧其勝德. 略言此三. 則已總攝衆美矣. 天

竺一名. 合此三訓. 此出一稱. 不窮其致. 故仍

彼胡音. 用標經首也. 大者. 夫涅槃之名. 名總

衆義. 從因地未滿. 預有斯稱. 故加一大字. 使

宗致曉然也

案. 曇准曰. 蓋是吉祥之靈府. 生白之虛室也.

□因則行逾十地. □果則妙極□始. 冥造弗

能移. 玄運莫之動. 一寂孔神. 此以常爲宗也.

然群美不可盡言.  故偏寄三德. 取其洞照虛

明. 目之般若. 應不搖寂. 字曰法身. 結惑都

亡. 謂之解脫. 三義旣彰. 涅槃稱在. 大是梁方

之言. 涅槃是西域通語. 彼訓多含. 此方無以

偏譯. 故直存胡本. 以爲題目

標出□中要義

釋名第一  辨體第二  □本有第三

談絶名第四  釋大字第五  解經字第六

□敎意第七  判科段第八

中	欄

右八例

釋名第一

案僧亮□曰. 如來神道之極號. 常樂八味之

都名. 而此異俗之音. 有楚夏之別. 所謂涅槃

泥洹泥曰也. 涅槃乃中正天竺音也. 名含衆

義. 此方無以爲譯. 法瑤. 曇濟. 寶亮. 曇愛. 智

秀. 法智. 法安. 曇准悉同. 而法瑤所□. 如有

不同云. 故曰一名之中. 有無量名也. 案尋此

而言是. 則涅槃之名. 非直止含衆義. 亦含衆

名也. 又寶亮云. 雖復同無□譯. 不云名衆

義. 乃云訓肉指釋義也. □曰. 聖旣出彼. 此方

無以正□. 但文中訓肉指義釋而已也. 法安

亦曰. 訓出衆義也. 道生曰. 正名云滅. 取其義

訓. 自復多方. 今此經明常. 使伏其迷. 其迷永

伏. 然後得悟. 悟則衆迷斯滅. 以之歸名. 其唯

常說乎. 又菩薩住斯經者. 則已伏滅諸累. 雖

未造極. 便能示般涅槃. 衆示無妙涅槃. 復以

無不示爲大也. 更用玆稱經. 蓋是重美盡善

矣. 慧朗述法瑤曰. 此言寂滅. 謂卽心識不可

得之名也. 又述曇纖曰. 此言無累. 僧宗曰.

此言解脫. 尋無累之與解脫. 名殊而義一. 故

是離縛之謂耳. 然而解之與脫. 俱是德名. 無

累之稱. 兼所去也. 案僧肇論曰. 此言滅度. 亦

曰無爲. 蓋是滅生死度彼岸. 寂□之謂也. 會

稽慧基. 同彼云此言無爲. 智藏法雲. 同彼云

此言滅度. 明駿案. 雖無正□譯. 而非衆德之

都名. 乃是無累之總稱也. 何者. 下文曰. 般涅

言不. 亦言無. 槃那言生. 亦言滅. 於是. 具列

無累之名. 以爲訓釋也

下	欄

辨體第二

案. 道生曰. 夫眞理自然. 悟亦冥符. 眞則無

差. 悟豈容易. 不易之體. 爲湛然常照. 但從迷

乖之. 事未在我耳. 苟能涉心. 便反迷歸極. 僧

亮□曰. 無常地法. 皆是其體. 佛略說三. 以標

神道. 一曰般若. 二曰法身. 三曰解脫也. 法瑤

□曰. 涅槃至號. 其義贍博. 豈唯般若等三. 以

極其致. 但略擧其要. 然則此三. 名殊而實同.

非體異者也. 如其體別. 則同因成假名之法.

虛而不實. 豈得稱常. 僧宗□曰. 累患旣息. 體

備衆德. 略擧其三. 可以貫衆. 然此三德. 體一

而義異. 就二體之上. 義目有三也. 寶亮□曰.

障累旣盡. 萬行歸眞. 無德不滿. 衆用皆足. 轉

因字果. 名大涅槃然其德淵曠. 難可備擧. 略

陳其要理可有三. 一謂正法寶城. 二標別德.

三寄工用. 何者. 夫涅槃無體. 爲衆德所成. 取

肉寶城. 以喩斯旨也. 別德者. 謂大常大我等.

此是成涅槃之勝因也. 工用者. 謂歸依洲渚.

能使物[&FFFF]#苦. 而獲安也. 智秀□曰. 體者. 圓極

妙有之本也. 德者. 般若法身解脫之流也. 談

德雖衆. 論體唯一. 何者. 卽圓極有可軌之義.

曰法身. 有靜照之功. 曰般若. 有無累之德. 曰

解脫. 是則卽解脫之體可軌. 亦可軌之體能

照. 更無別體. 而有德也. 案舊所詳習. 有二種

解釋. 一謂. 圓極果體. 眞實妙有. 非如假名.

但以有用而無體也. 一謂. 涅槃無體. 假衆德

以成. 豈得不空耶. 慧朗述法瑤曰. 生死涅槃.

義分爲二謂十二因緣顚倒故有. 卽因緣無

性. 是名涅槃. 豈待離煩惱已. 有妙有可得而